
ประชาสัมพันธ์
การรับฟังความคิดเห็นของประชาชนเกี่ยวกับร่างข้อบัญญัติองค์การบริหารส่วนตำบลน้ำจืด
เรื่อง การควบคุมการเลี้ยงหรือปล่อยสุนัขและแมว พ.ศ.2563
*****************************
		ด้วยองค์การบริหารส่วนตำบลน้ำจืด ได้ดำเนินการตราข้อบัญญัติองค์การบริหารส่วนตำบลน้ำจืด เรื่อง การควบคุมการเลี้ยงหรือปล่อยสุนัขและแมว พ.ศ.2563 เพื่อเป็นการดูแลรักษาสุขภาวะความเป็นอยู่ของประชาชนในพื้นที่องค์การบริหารส่วนตำบลน้ำจืดให้ดีขึ้น ตลอดจนป้องกันแก้ไขปัญหาที่เกี่ยวกับเหตุเดือดร้อนจาการเลี้ยงสุนัขและแมว กำหนดมาตรการในการควบคุมการเลี้ยงหรือปล่อยสุนัขและแมว ให้เป็นไปตามพระราชบัญญัติการสาธารณสุข พ.ศ.2535 และเพื่อให้เหมาะสมกับสถานการณ์ปัจจุบัน และสอดคล้องกับวัตถุประสงค์โครงการสัตว์ปลอดโรค คนปลอดภัย จากโรคพิษสุนัขบ้าตามปณิธานศาสตราจารย์ ดร. สมเด็จพระเจ้าน้อง  นางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี 
		ในการนี้ เพื่อให้ประชาชนได้มีส่วนร่วมในการแสดงความคิดเห็น และเพื่อเป็นการรับฟังความคิดเห็นของประชาชน องค์การบริหารส่วนตำบลน้ำจืด จึงขอประชาสัมพันธ์ร่างข้อบัญญัติดังกล่าว ให้ประชาชนในพื้นที่รับทราบโดยทั่วกัน โดยสามารถดูรายละเอียดของร่างข้อบัญญัติฯ ได้ที่ ที่ทำการผู้ใหญ่บ้าน ศาลาอเนกประสงค์ของแต่ละหมู่บ้าน บอร์ดประชาสัมพันธ์องค์การบริหารส่วนตำบลน้ำจืด และทางเว็บไซต์ www.numjued.go.th ผู้ใดมีข้อเสนอแนะหรือความเห็นเพิ่มเติม สามารถส่งข้อเสนอแนะหรือความเห็นได้ที่ สำนักงานปลัด องค์การบริหารส่วนตำบลน้ำจืด ภายในวันที่ 30 เมษายน 2563

ร่าง
บันทึกหลักการและเหตุผล
ข้อบัญญัติองค์การบริหารส่วนตำบลน้ำจืด
เรื่อง การควบคุมการเลี้ยงหรือปล่อยสุนัขและแมว พ.ศ. 2563
******************


   หลักการ

ให้มีข้อบัญญัติว่าด้วยการควบคุมการเลี้ยงหรือปล่อยสุนัขและแมว


   เหตุผล

การควบคุมการเลี้ยงหรือปล่อยสุนัข และแมว ให้เหมาะสมกับสภาพการใช้ประโยชน์ของพื้นที่ในชุมชนจะสามารถป้องกันไม่ให้เกิดปัญหาเหตุเดือดร้อนรำคาญจากสุนัข และแมว เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น และสามารถป้องกันอันตรายจากโรคพิษสุนัขบ้า หรือโรคระบาดที่เกิดจากสุนัข และแมว สมควรกำหนดเขตควบคุมการเลี้ยงหรือปล่อยสุนัข และแมว      จึงตราข้อบัญญัตินี้




















(ร่าง)
ข้อบัญญัติองค์การบริหารส่วนตำบลน้ำจืด
เรื่อง การควบคุมการเลี้ยงหรือปล่อยสุนัข และแมว 
พ.ศ. 2563
*********************
โดยที่เป็นการสมควรตราข้อบัญญัติว่าด้วยการควบคุมการเลี้ยงหรือปล่อยสุนัข และแมว
อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม ประกอบมาตรา 29 แห่งพระราชบัญญัติการสาธารณสุข พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลน้ำจืด โดยความเห็นชอบของสภาองค์การบริหารส่วนตำบลน้ำจืดและนายอำเภอกระบุรี จึงตราข้อบัญญัติไว้ดังต่อไปนี้
ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลน้ำจืด เรื่อง การควบคุมการเลี้ยงหรือปล่อยสุนัข และแมว พ.ศ.2563”
ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลน้ำจืด ตั้งแต่วันถัดจากวันประกาศในราชกิจจานุเบกษาเป็นต้นไป 
ข้อ 3  บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้ในข้อบัญญัตินี้ หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน
ข้อ 4 ในข้อบัญญัตินี้
“การเลี้ยงสุนัข และแมว” หมายความว่า กรรมวิธีหรือวิธีการที่จะดูแลสุนัข และแมวให้เจริญเติบโตและมีชีวิตอยู่ได้ในสถานที่เลี้ยงสัตว์ หรือสถานที่อื่นใด
“การปล่อยสุนัข และแมว” หมายความว่า การเลี้ยงสุนัข และแมวในลักษณะที่มีการปล่อยให้อยู่นอกสถานที่เลี้ยง รวมทั้งการสละการครอบครองสุนัข และแมว
“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินซึ่งใช้ในการประกอบการเลี้ยงสัตว์ที่มีพื้นที่ติดกันเป็นพื้นที่เดียว
“เจ้าของสุนัข และแมว” หมายความรวมถึง เจ้าของกรรมสิทธิ์ ผู้ครอบครองสุนัข และแมว ทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัข และแมวด้วยส่วนที่ 1
“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้
“ราชการส่วนท้องถิ่น” หมายความว่า องค์การบริหารส่วนตำบลน้ำจืด
“เจ้าพนักงานท้องถิ่น” หมายความว่า นายกองค์การบริหารส่วนตำบลน้ำจืด
“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ.2535

ข้อ 5 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัข และแมว  ให้พื้นที่ในเขตอำนาจขององค์การบริหารส่วนตำบลน้ำจืดเป็นเขตควบคุมการเลี้ยงหรือปล่อยสุนัข และแมว ดังนี้ 
5.1  ให้พื้นที่ต่อไปนี้เป็นเขตห้ามเลี้ยงหรือปล่อยสุนัข และแมวโดยเด็ดขาด
5.1.1 สถานที่หรือทางสาธารณะ เป็นเขตห้ามเลี้ยงสุนัข และแมว โดยเด็ดขาด
5.1.2 สถานที่ท่องเที่ยว
5.1.3 วัด โรงเรียน สถานที่ราชการ 
5.2  ให้พื้นที่ต่อไปนี้เป็นเขตห้ามเลี้ยงหรือปล่อยสุนัข และแมวเกินจำนวนที่กำหนด ดังนี้
5.2.1 พื้นที่ในเขตความรับผิดชอบขององค์การบริหารส่วนตำบลน้ำจืด เป็นเขตห้ามเลี้ยงหรือปล่อยสุนัข เกินจำนวน  2 ตัว ต่อจำนวนครัวเรือน
5.2.2 พื้นที่ในเขตความรับผิดชอบขององค์การบริหารส่วนตำบลน้ำจืด เป็นเขตห้ามเลี้ยงหรือปล่อยแมว เกินจำนวน  2 ตัว ต่อจำนวนครัวเรือน 
กรณีต้องการเลี้ยงเกินกว่าที่กำหนด ต้องได้รับอนุญาตจากเจ้าพนักงานท้องถิ่น
5.3  ให้พื้นที่ในเขตองค์การบริหารส่วนตำบลน้ำจืดทั้งหมดเป็นเขตการเลี้ยงหรือปล่อยสุนัขและแมวต้องอยู่ในมาตรการ ดังนี้
5.3.1 การขึ้นทะเบียนสุนัขและแมว
(1) ให้เจ้าของสุนัขและแมวดำเนินการขึ้นทะเบียนสุนัข และแมวทุกตัวที่อยู่ในครอบครองต่อองค์การบริหารส่วนตำบลน้ำจืด และรับบัตรประจำตัวสุนัขและแมว หรือสัญลักษณ์หรือวิธีการอื่นใด ตามแบบที่องค์การบริหารส่วนตำบลน้ำจืดกำหนด
(2) หากเจ้าของสุนัขและแมวต้องการมอบ สละการครอบครองหรือเปลี่ยนแปลงสิทธิการเป็นเจ้าของให้แก่บุคคลอื่น ต้องแจ้งต่อองค์การบริหารส่วนตำบลน้ำจืด ภายใน 30 วัน
(3) ในกรณีที่มีสุนัข และแมวเกิดใหม่ ให้เจ้าของสุนัขและแมว ดำเนินการขึ้นทะเบียน ภายใน 30 วัน และสุนัขและแมวนั้นได้รับการฉีดวัคซีนโรคพิษสุนัขบ้า
(4) กรณีที่เจ้าของนำสุนัขและแมวที่อยู่ในครอบครองย้ายออกนอกเขตองค์การบริหารส่วนตำบลน้ำจืดโดยถาวร หรือสุนัขและแมวที่อยู่ในครอบครองตาย เจ้าของสุนัขและแมวต้องดำเนินการแจ้งให้องค์การบริหารส่วนตำบลน้ำจืดทราบ ภายใน 30 วัน
5.3.2 การป้องกันและควบคุมโรคพิษสุนัขบ้า
	(1) เจ้าของสุนัขและแมว ต้องจัดให้สุนัขและแมวทุกตัวได้รับการฉีดวัคซีนจาก    สัตวแพทย์ หรือผู้ได้รับมอบหมายเป็นหนังสือจากสัตวแพทย์ หรือผู้ประกอบการบำบัดโรคสัตว์ โดยการฉีดวัคซีนครั้งแรกเมื่อสุนัขและแมวนั้นมีอายุตั้งแต่สองเดือนขึ้นไปแต่ไม่เกินสี่เดือน และได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีน
	(2) หากเจ้าของสุนัข และแมวพบเห็นอาการ หรือสงสัยว่าสุนัขและแมวในครอบครองมีอาการของโรคพิษสุนัขบ้าให้กักสุนัข และแมวไว้ และแจ้งต่อองค์การบริหารส่วนตำบลน้ำจืดภายใน 24 ชั่วโมง เพื่อประโยชน์ในการควบคุมโรค
	(3) ในกรณีที่เกิดการระบาดของโรคพิษสุนัขบ้าในพื้นที่ตามประกาศเขตกำหนดโรคระบาดชั่วคราว ให้เจ้าของสุนัขและแมวทำการควบคุมสุนัขและแมวไว้ ณ สถานที่เลี้ยง จนกว่าจะสิ้นระยะเวลาตามประกาศ

5.3.3 การควบคุมด้านสุขลักษณะสถานที่เลี้ยง ให้เจ้าของสุนัขและแมว ดำเนินการดังนี้
	(1) จัดสถานที่เลี้ยงสุนัขและแมว ให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ
       (2) ควบคุมดูแลสุนัขและแมว มิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง
5.3.4 การควบคุมเมื่อสุนัขและแมวออกนอกสถานที่เลี้ยงสัตว์ ให้เจ้าของสุนัขและแมวดำเนินการดังนี้
	(1) เพื่อประโยชน์ในการตรวจสอบของเจ้าพนักงานตามกฎหมายว่าด้วยการสาธารณสุขเมื่อนำสุนัขและแมวออกนอกสถานที่เลี้ยงสัตว์ ให้เจ้าของสุนัขและแมวพกบัตร หรือติดเครื่องหมายประจำตัวสุนัขและแมว และต้องมีการควบคุมดูแลมิให้ก่อเหตุเดือดร้อนรำคาญหรือเป็นอันตรายต่อบุคคลอื่น			(2) ต้องจัดการมูลสัตว์หรือของเสียอันเกิดจากสุนัขและแมว ในสถานที่หรือทางสาธารณะ หรือสถานที่อื่นใดให้ถูกสุขลักษณะโดยทันที
ข้อ 6 ในกรณีที่เจ้าพนักงานท้องถิ่นพบสุนัขและแมวในที่หรือทางสาธารณะอันเป็นการฝ่าฝืนข้อ 5 โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสุนัขและแมวดังกล่าวไว้เป็นเวลาอย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสุนัขและแมวคืนให้สุนัขและแมวนั้นตกเป็นขององค์การบริหารส่วนตำบลน้ำจืด แต่ถ้าการกักสุนัขและแมวไว้อาจก่อให้เกิดอันตรายแก่สุนัขและแมวนั้นหรือสัตว์อื่นหรือต้องเสียค่าใช้จ่ายเกินสมควร เจ้าพนักงานท้องถิ่นจะจัดการขายหรือขายทอดตลาดสุนัขและแมวนั้นตามควรแก่กรณีก่อนถึงกำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสุนัขและแมวแล้วให้เก็บรักษาไว้แทนสุนัขและแมว
 	ในกรณีที่มิได้มีการขายหรือขายทอดตลาดสุนัขและแมวตามวรรคหนึ่งและเจ้าของสุนัขและแมวมาขอรับสุนัขและแมวคืนภายในกำหนดเวลาตามวรรคหนึ่ง เจ้าของสุนัขและแมวต้องเป็นผู้เสียค่าใช้จ่ายสำหรับการเลี้ยงดูสุนัขและแมวให้แก่องค์การบริหารส่วนตำบลน้ำจืด ตามจำนวนที่ได้จ่ายจริงด้วย
 	ในกรณีที่ปรากฏว่าสุนัขและแมวที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้
ข้อ 7  ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา 44 วรรคหนึ่งแห่งพระราชบัญญัติการสาธารณสุข พ.ศ.2535 ในเขตอำนาจขององค์การบริหารส่วนตำบลน้ำจืด ในเรื่องใดหรือทุกเรื่องก็ได้
ข้อ 8 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. 2535

ข้อ 9 ให้นายกองค์การบริหารส่วนตำบลน้ำจืด เป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้
ประกาศ ณ วันที่......................
(ลงชื่อ)
 (นายดุสิต   ลิ่มปนกติกา)
  ปลัดองค์การบริหารส่วนตำบล  ปฏิบัติหน้าที่                 นายกองค์การบริหารส่วนตำบลน้ำจืด

เห็นชอบ
    (ลงชื่อ)
             (นายเฉลิมพล   ครุอำโพธิ์)
        นายอำเภอกระบุรี

































แบบสอบถามการรับฟังความคิดเห็นของประชาชนในพื้นที่ตำบลน้ำจืด อำเภอกระบุรี จังหวัดระนอง
เกี่ยวกับร่างข้อบัญญัติองค์การบริหารส่วนตำบลน้ำจืด
เรื่อง การควบคุมการเลี้ยงหรือปล่อยสุนัขและแมว พ.ศ. 2563

คำชี้แจง : วัตถุประสงค์ของการจัดทำแบบสอบถามฉบับนี้เพื่อสอบถามความคิดเห็นของประชาชนและการมีส่วนร่วมของประชาชน เพื่อนำความคิดเห็นประกอบการพิจารณาในการตราข้อบัญญัติดังกล่าว บังคับใช้ในเขตองค์การบริหารส่วนตำบลน้ำจืด
โปรดทำเครื่องหมาย √ ลงใน  ตามความเห็นของท่าน
1.  ผู้แสดงความคิดเห็น 	 ประชาชนทั่วไป         	  ประชาชนผู้เลี้ยงสุนัขและแมว  
 เจ้าหน้าที่ของรัฐที่เกี่ยวข้อง
2.  เพศ			  ชาย			  หญิง
3.  อายุ			  ต่ำกว่า  ๒๐  ปี	  ๒๑ – ๓๐ ปี		  ๓๑ – ๔๐ ปี
			  ๔๑ – ๕๐ ปี		  ๕๑ – ๖๐ ปี		  มากกว่า  ๖๐ ปี
4.  การศึกษา		  ประถมศึกษา	  มัธยมศึกษาหรือเทียบเท่า	  อนุปริญญา				  ปริญญาตรี		  สูงกว่าปริญญาตรี		  อื่นๆ	
5.  อาชีพ		  รับราชการ		  เอกชน/รัฐวิสาหกิจ	  ค้าขาย/ธุรกิจส่วนตัว
			  รับจ้าง		 นักเรียนนักศึกษา	  เกษตรกร
			  อื่นๆ  (ระบุ)………………

6. ท่านมีความคิดเห็นอย่างไรต่อร่างข้อบัญญัติองค์การบริหารส่วนตำบลน้ำจืด เรื่อง ข้อบัญญัติว่าด้วยการควบคุมการเลี้ยงหรือปล่อยสุนัขและแมว พ.ศ. 2563
			  เห็นด้วยกับร่างข้อบัญญัติดังกล่าวทั้งฉบับ
			  เห็นด้วยกับร่างข้อบัญญัติดังกล่าว ยกเว้นข้อ........................................................
			โดยข้อให้แก้ไขร่างข้อบัญญัติดังกล่าว ในข้อ..................ดังนี้.......................................
..............................................................................................................................................................................
..............................................................................................................................................................................
			  ไม่เห็นด้วยกับร่างข้อบัญญัติดังกล่าวทั้งฉบับ  เพราะ...........................................
..............................................................................................................................................................................
............................................................................................................................................................................................................................................................................................................................................................
ขอขอบคุณสำหรับการแสดงความคิดเห็นดังกล่าวมา ณ โอกาสนี้                    [image: ]
กรุณาส่งแบบแสดงความคิดเห็นได้ที่   สำนักงานปลัด    องค์การบริหารส่วนตำบลน้ำจืด

แบบสอบถามการรับฟังความคิดเห็นของประชาชนในพื้นที่ตำบลน้ำจืด อำเภอกระบุรี จังหวัดระนอง
เกี่ยวกับร่างข้อบัญญัติองค์การบริหารส่วนตำบลน้ำจืด
เรื่อง การควบคุมการเลี้ยงหรือปล่อยสุนัขและแมว พ.ศ. 2563

สามารถดาวน์โหลดแบบสอบถามได้ที่ QR CODE นี้

